Document ID: 31987R1212

*****
ΚΑΝΟΝΙΣΜΟΣ (ΕΟΚ) αριθ. 1212/87 ΤΗΣ ΕΠΙΤΡΟΠΗΣ
της 30ής Απριλίου 1987
που τροποποιεί τον κανονισμό (ΕΟΚ) αριθ. 392/87 για λεπτομέρειες εφαρμογής του κανονισμού (ΕΟΚ) αριθ. 230/87 του Συμβουλίου, για τη δωρεάν χορήγηση στις φιλανθρωπικές οργανώσεις μεταποιημένων προϊόντων με βάση τα σιτηρά που κατέχουν οι οργανισμοί παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 7 παράγραφος 4,
τον κανονισμό (ΕΟΚ) αριθ. 230/87 του Συμβουλίου της 26ης Ιανουαρίου 1987 για τη δωρεάν χορήγηση στις φιλανθρωπικές οργανώσεις μεταποιημένων προϊόντων με βάση τα σιτηρά που κατέχουν οι οργανισμοί παρέμβασης (3), όπως τροποποιήθηκε από τον κανονισμό (ΕΟΚ) αριθ. 961/87 (4), και ιδίως το άρθρο 1 παράγραφος 3,
Εκτιμώντας:
ότι ο κανονισμός (ΕΟΚ) αριθ. 392/87 της Επιτροπής για λεπτομέρειες εφαρμογής του κανονισμού (ΕΟΚ) αριθ. 230/87 του Συμβουλίου της 9ης Φεβρουαρίου 1987 για τη δωρεάν χορήγηση στις φιλανθρωπικές οργανώσεις μεταποιημένων προϊόντων με βάση τα σιτηρά που κατέχουν οι οργανισμοί παρέμβασης (5), όπως τροποποιήθηκε τελευταία από τον κανονισμό (ΕΟΚ) αριθ. 979/87 (6), προέβλεψε, βάσει στοιχείων που παρείχαν οι ιταλικές αρχές, τη Siracusa σαν τόπο αποθεματοποίησης των αποθεμάτων παρέμβασης σκληρού σίτου που τέθηκαν στη διάθεση του ισπανικού οργανισμού παρέμβασης·
ότι διαπιστώθηκε ότι οι ποσότητες που είναι διαθέσιμες στη Siracusa δεν επαρκούν για την κάλυψη των αναγκών στα πλαίσια της δράσης που αναλήφθηκε με τους κανονισμούς (ΕΟΚ) αριθ. 230/87 και (ΕΟΚ) αριθ. 392/87· ότι, εξάλλου, διαπιστώθηκε ότι, εν τω μεταξύ, κατέστησαν διαθέσιμα αποθέματα σκληρού σίτου που βρίσκονται στην κατοχή του ισπανικού οργανισμού παρέμβασης· ότι, κατά συνέπεια, είναι σκόπιμο να επιτραπεί η παράδοση του σκληρού σίτου από τον ισπανικό οργανισμό παρέμβασης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙ του κανονισμού (ΕΟΚ) αριθ. 392/87, διαγράφεται η γραμμή που αφορά τον σκληρό σίτο και την Ισπανία σαν κράτος μέλος προορισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 23 Απριλίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Απριλίου 1987.

Labels: 4
17
5
3
18